stanford-oval/wikipedia huggingface dataset:
פולימר
הערות שוליים

↑  גרסה מקוצרת
↑  גרסה ארוכה
↑  א. זליכה, מבוא לכימיה של פולימרים, אקדמון, 2003
↑  שרה גנט, בחזית המחקר - פולימרים מוליכים, ידיעון כימיה טכנולוגיה וחברה, חוברת מס' 49, ‏תמוז התשנ"א, 1991 (ארכיון)
1 2  ח'אלד מסאלחה ויעל שוורץ, פולימרים מוליכים, על כימיה, גיליון 20, ‏ינואר 2012
| --- | --- |
בקרת זהויות :  NLI: 987007563257705171  BnF: cb119328276 (data)  GND: 4046699-1  LCCN: sh85104660  NDL: 00575080  NKC: ph124310 
בדיקת חוזק מתיחה בדגימה של פולימר
אמנויות לחימה משולבות

| --- | --- |
 
 צ'אק לידל נלחם בריץ' פרנקלין במסגרת תחרות UFC115. ב-UFC עורכים קרבות בזירה מתומנת הנקראת "אוקטגון"
 ארץ מקור:  ארצות הברית
 תאריך ייסוד:  תחילת שנות התשעים
 מייסד:  אין
 סגנון:  משולב, גראפלינג וסטרייקינג
 התפתחה מ:  אגרוף תאילנדי, ג'ו ג'יטסו ברזילאי, אגרוף, טאקוונדו, קראטה, סבאט, ולה טודו
 אמנים מפורסמים:  רויס גרייסי, רונדה ראוזי, קונור מקגרגור, אנדרסון סילבה, צ'אק לידל, רנדי קוטור, חביב נורמגומדוב, אמנדה נונס
אמנויות לחימה משולבות (באנגלית: Mixed Martial Arts; בראשי תיבות: MMA) הוא ספורט לחימה שבו מותר השימוש במגוון רחב של שיטות לחימה גופנית ללא נשק. ענף לחימה זה ייחודי בכך שמותר בו קרב קרקע לצד מגוון רחב של טכניקות הכאה, כאשר ברוב ענפי הלחימה מותר רק אחד מהשניים.
מקורו של ענף ספורט זה בקרבות "וָאלֶה טוּדוּ" (בפורטוגזית: Vale tudo; מילולית: "הכל הולך"), ספורט לחימה גופנית ללא נשק וללא הגבלות כלשהן, אשר היה קיים בברזיל מאז שנות ה-20. בתחילת שנות ה-90 הביאה משפחת גרייסי הברזילאית את העיסוק בספורט לארצות הברית, וממנו התפתח ספורט ה-MMA. בשנת 1993 פרץ הספורט לתודעת הציבור כאשר נערכה לראשונה תחרות אליפות הלחימה האולטימטיבית (UFC), שהייתה פתוחה לספורטאים מכל קשת אמנויות הלחימה הקיימות, והן התחרו זה בזה כמעט ללא הגבלות, כדי לקבוע מיהו הלוחם הטוב ביותר. אופייה של תחרות זו הדהים רבים בציבור ברמת האלימות שהייתה בה, ובקרבות שאינם מופסקים אף שהיריבים זבים דם. תחרויות דומות נערכו אף ביפן החל משנת 1989.
במהלך העשור הראשון לתחרות, הוכנסו בהדרגה חוקים אשר הגבילו את שיטות הלחימה, זאת במטרה להפוך את האומנות ל"ספורט לגיטימי" ובטוח יותר. שינויים אלו גרמו לענף לצמוח במהירות, בעיקר בערוצי שלם וצפה, כאשר המכירות בערוץ הגיעו לרמה של תוכניות ותיקות ופופולריות כמו אגרוף והיאבקות מקצועית.
היסטוריה

במהלך ההיסטוריה היו ניסיונות רבים ליצור שיטת לחימה "אולטימטיבית", כלומר – שלא מגבילה את עצמה לסגנון או שיטה אחת. בתקופת יוון העתיקה, היה קיים מקצה בתחרות האולימפית העתיקה של לחימה חופשית. סגנון לחימה זה נודע באותם הימים בשם "פאנקרטיון". סגנון זה שילב בין טכניקות גראפלינג לטכניקות הכאה, בדומה לתחרויות ה-MMA המודרניות.
ניסיון מוקדם נוסף ליצירת שיטה כזו ניתן ליחס לאומנות הברטיטסו, אשר יוסדה על ידי אדווארד ברטון רייט בלונדון בשנת 1899, אשר ניסה ליצור שיטה אחידה המשלבת בין אגרוף מערבי, סבאט, לחימת מקל שווייצרית (לא קאן), ג'ו ג'וטסו יפני וג'ודו. אומנות זו היא הניסיון המתועד הראשון לשילוב בין אמנויות לחימה מזרחיות ועם אמנויות לחימה מערביות. בעקבותיה נוצרו מספר קרבות שמטרתם הייתה להוכיח את יעילותה של השיטה. קרבות אלו נערכו בעיקר באנגליה, וכללו לרוב לוחמים המומחים בשיטות לחימה יפניות אשר התמודדו מול סגנונות מערביים של היאבקות.
בשנות ה-60 וה-70 של המאה העשרים ניסה ברוס לי ליצור שיטה דומה, ולכן יזם את הג'יט קון דו. לי האמין כי "הלוחם הטוב ביותר הוא לא מתאגרף, קראטקא או ג'ודוקא. הלוחם הטוב ביותר הוא זה המסוגל לאמץ כל סגנון, להיות חסר צורה, לאמץ את סגנונו האישי ולא לעקוב אחרי מערכת המבדילה בין סגנונות".
היסטוריה > הספורט המודרני

שורשיו של הספורט המודרני נטועים בשתי תתי-תרבויות שנוצרו סביב שתי סצנות לחימה של סגנונות גראפלינג שונים, הג'ו ג'יטסו הברזילאי והיאבקות השוטו היפנית. תחילה הופיעו תחרויות הוולה טודו (הכל מותר) בברזיל, תחרויות ממועטות חוקים אשר נערכו בעיקר תחת קורת הקרקס, שבהשראה ישירה מהן נוצר ספורט השוטו ביפן שצמח תחת ההיאבקות המקצוענית.
תחרויות הוולה טודו הופיעו לראשונה בשנות העשרים של המאה העשרים, וצברו תאוצה בעקבות אתגר הגרייסי, קריאה שיזמו הליו וקארלוס גרייסי לכל אמני הלחימה הברזילאים באשר הם לנסות ולנצח את בני המשפחה בקרב ממועט חוקים. במקביל, תחרויות השוטו נוצרו ביפן. סגנון זה נוצר תחת ההיאבקות המקצוענית כאירוע היאבקות אשר לא נכתב מראש או בוים בו התחרו אמני לחימה מענפים שונים.
תחרויות לחימה משולבות תפסו תאוצה בארצות הברית עם הקמת אליפות הלחימה האולטימטיבית (UFC) בידי משפחת גרייסי ושותפים נוספים בשנת 1993. בשלביה הראשונים לא היו בתחרות הפרדות משקל, ובכל זאת רויס גרייסי, במשקל 80 ק"ג, ניצח בשלוש מתוך ארבעת תחרויות ה-UFC הראשונות. במקביל, באותה השנה נוסד ביפן ארגון הפאנקרייס, שמטרתו הייתה לקדם את ספורט ה-MMA וקיים מספר תחרויות במהלך השנים. בישראל, ענף זה מתפתח. בין הלוחמים הישראלים הבולטים ניתן למנות את חיים גוזלי, רועי פריינטה, עידו פריינטה, מוטי הורנשטיין, עילאי ברזילי ונועד להט.
חוקי המשחק

חוקי ה-MMA כיום, השתנו בצורה משמעותית מימי ה-UFC ותחרויות נוספות ביפן ובברזיל. ככל שהידע בטכניקות לחימה בקרב הלוחמים והצופים גדל והתבהר, כך גם ההבנה שמערכת החוקים המינימלית הקיימת אינה מספיקה.
המניעים העיקריים לתוספות החוקים היו שמירה על בריאות הלוחמים, וכן שינוי תדמית ה"ספורט דמים" או "לחימה עד המוות" לתדמית הנוכחית כספורט לגיטימי.
MMA ידוע גם כ"קרב מגע" אשר הגיעה מרחובות ברזיל בשנת 1928 הנקרא גם "batalha toque".
חוקי המשחק > קטגוריות משקל

ראשית הוכנסו קטגוריות משקל בהתאם להבנה שישנה חשיבות רבה למשקל הלוחם, הן מבחינת עבודת הקרקע והן מבחינת הקרב בעמידה. ועדת הספורט של מדינת נוואדה חילקה את הלוחמים לתשע קטגוריות משקל:
| קטגוריה | השם באנגלית | תחום עליון |
| --- | --- | --- |
| זבוב | Flyweight | עד 57 קילוגרם |
| תרנגול | Bantamweight | עד 61 קילוגרם |
| נוצה | Featherweight | עד 66 קילוגרם |
| קל | Lightweight | עד 70 קילוגרם |
| כמעט בינוני | Welterweight | עד 77 קילוגרם |
| בינוני | Middleweight | עד 84 קילוגרם |
| חצי כבד | Light Heavyweight | עד 93 קילוגרם |
| כבד | Heavyweight | עד 120 קילוגרם |
חוקי המשחק > כפפות ייחודיות

הכפפות כיום ב-MMA קטנות יותר מאשר כפפות האגרוף ואף פתוחות בקצות האצבעות, על מנת לאפשר ללוחם לאחוז את יריבו מצד אחד, אך מצד שני למזער את הנזק הנגרם מהמכות, הן מבחינת הצד הסופג, והן מבחינת מניעת חתכים בידו של התוקף.
חוקי המשחק > זמני הקרב וסיבובים

במטרה למנוע קרבות ארוכים, ובעייתיות בשידור האירועים, חולקו הקרבות על פי רוב לשלושה סיבובים של חמש דקות, או חמישה סיבובים במקרה של קרב אליפות או קרב ראשי. נוסף על כך, במקרה והלוחמים מתגוששים בסטטיות, ולא משפרים את עמדתם, על השופט להקים את הלוחמים למצב ההתחלתי, עמידה וגם אם הם היו עומדים, להחזירם לפינותיהם.
חוקי המשחק > לבוש וציוד

בתחילתו של הספורט רבים מהלוחמים המסורתיים לבשו חליפה הידועה בשמה "גי" או "קימונו". כיום, על-פי רוב, השימוש בחליפה מכל סוג שהוא אינו מקובל. מכנסיים, מגן שיניים, תומך קרסול, כפפות MMA, מגן אשכים (לגברים) וחזיית ספורט (לנשים), הם פריטי הלבוש המקובלים על-פי רוב בקרבות MMA.
חוקי המשחק > ניצחון

לוחם יכול לגבור על יריבו במספר דרכים:
הכנעה - טכניקת גראפלינג שמאלצת את היריב להיכנע מפאת כאב (לדוגמה בריחים) או מפאת חניקה המובילה לאובדן הכרה. היריב יכול להיכנע בטפיחה פעמיים על גוף היריב/מזרן או בכניעה מילולית.
נוקאאוט (או KO) - מצב בו אחד המתמודדים איבד את הכרתו כתוצאה מזעזוע מוח. נוקאאוט מהווה ניצחון מיידי למתמודד שנשאר על רגליו.
נוקאאוט טכני (או TKO) - מצב בו אחד המתמודדים לא יכול להמשיך להילחם. לפעמים מצב זה נגרם על ידי שבר או חתך פתוח, אך לרוב משמעותו שלוחם אחד היה טוב משמעותית מהשני ושהמשך הקרב עלול לסכן את המתמודד המפסיד. כמו כן, במקרה של פרישת אחד הלוחמים - הלוחם האחר מנצח ב-TKO.
החלטת שופטים - אם כל סיבובי הקרב הסתיימו ללא הכרעה, שלושת שופטי הצד מכריזים על המנצח (החלטה זו עשויה להתקבל פה אחד או ברוב קולות).
עצירת רופא - רופא הזירה מחליט לאחר בדיקה שאחד המתמודדים אינו מסוגל להמשיך להילחם.
עצירת פינה - אנשי הפינה של אחד המתמודדים מסמנים לשופט שהוא אינו יכול להמשיך את הקרב, בדרך כלל על ידי זריקת מגבת לתוך הזירה.
פעולה פסולה (באנגלית: disqualified או בקיצור DQ) - מתמודד עשוי לנצח אם יריבו ביצע מהלך לא חוקי או הפגין חוסר נכונות להילחם.
קרב עשוי להסתיים בתיקו בהחלטת שופטים אחידה או בהחלטת שופטים חצויה (אנ'). כמו כן, תוצאת קרב עשויה להיפסל עקב גילוי בדיעבד של שימוש בחומרים אסורים (באנגלית: No contest או בקיצור NC).
חוקי המשחק > מכות אסורות

החוקים לגבי המכות האסורות אינם קבועים ומשתנים בהתאם לתחרות, אך כמעט בכל תחרות היום קיימים החוקים הבאים:
נגיחות, נשיכות, שריטות, צביטות, יריקות, קללות, אצבעות לעיניים ומשיכות בשיער אסורות.
מכות לגרון אסורות.
החדרת אצבעות לפה היריב (פיש-הוקינג) אסורה.
מכות לחוליות או לעורף אסורות.
פגיעה במפשעה בכל צורה.
בעיטה או ברכיה לראש כאשר היריב נמצא על הרצפה.
מכות מרפק ב-90° מעלות לראש היריב כאשר הוא נמצא על הרצפה, הידועות גם כ-12 ל-6.
משיכה או היאחזות במכנסי היריב או בכפפות.
אחיזה בכלוב.
סטירה (מחשש להכנסת האצבע לעין היריב), מכה ביד פתוחה כאשר המכה ניתנת עם פרק כף היד מותרת.
אסור להעמיד פני פצוע, זה כולל גם לירוק את מגן השיניים בכוונה.
אסטרטגיות

טכניקות הלחימה ב-MMA מתחלקות בדרך כלל לשתי קטגוריות: טכניקות הכאה, שנמצאות בשימוש באגרוף, אגרוף תאילנדי, קיקבוקסינג, קראטה, טאקוונדו וכדומה, וטכניקות גראפלינג הנמצאות בשימוש בהיאבקות, ג'ודו, ג'ו ג'יטסו ברזילאי, סמבו וכדומה.
בענף ישנם שלושה יסודות לחימה: קרב עמידה בו נלחמים במצב עמידה עם האגרופים, הבעיטות, המרפקים והברכיות. דוגמאות לאמנויות לחימה מיסוד העמידה: קראטה, קיקבוקס, אגרוף, טאקוונדו. היסוד השני הוא יסוד הקלינץ' בו נלחמים כשהמטרה היא הפלה או התנתקות וחזרה לטווח עמידה. דוגמאות לאמנויות לחימה המכילות קלינץ': ג'ודו, ג'ו ג'יטסו ברזילאי והיאבקות. היסוד השלישי ואחרון הוא יסוד הקרקע בו מנהלים קרב על הקרקע ונאבקים לעבר הכנעה באמצעות בריחים וחניקות, אך גם מכות. דוגמאות לאמנויות הלחימה מיסוד הקרקע: BJJ, ג'ודו, לוטה ליברה.
פעמים רבות יעדיף לוחם להשתמש בטכניקה של אמנות הלחימה בה התחיל את הקריירה הספורטיבית שלו. עם זאת, למרבית הלוחמים המקצוענים ב-MMA יש מיומנות גבוהה בשתי הקטגוריות העיקריות וגם אם לוחם יעדיף טכניקה אחת להכריע התמודדויות, הוא ידע להגן על עצמו ולנהל תחרות מול רוב הטכניקות הקיימות.
ראו גם

אליפות הלחימה האולטימטיבית (UFC)
אוזן כרובית
הערות שוליים

↑  לדוגמה: בשנת 2009, זכה מאט האמיל בקרב נגד ג'ון ג'ונס לאחר שג'ונס הטיח בו מכת מרפק 6–12 (אנ')
↑  לדוגמה: באירוע UFC 183 (אנ'), אנדרסון סילבה, שנלחם בניק דיאז (אנ') הוכרז כמנצח בהחלטת שופטים אחידה, אולם לאחר הקרב, בדיקות דם העידו על המצאות חומרים אסורים בגופו והקרב הוכרז כ-NC
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיקבוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיקבוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיקבוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
| --- | --- |
בקרת זהויות :  GND: 7619848-0  LNB: 000336703  NDL: 01149129  NKC: ph966702 
קונור מקגרגור, הנחשב לאחד המתאבקים המפורסמים במשקל נוצה
פדור אמליאננקו, הנחשב בין הלוחמים הטובים בעולם מקטגוריית משקל כבד
לוחמות MMA עם הכפפות המיוחדות
קיקבוקס

| --- | --- |
 
 ארץ מקור:  יפן ותאילנד
 תאריך ייסוד:  1973
 מייסד:  אוֹסמוּ נוֹגוּצ'י וטטְסוּאוֹ ימאדה
 התפתחה מ:  קראטה, טאקוונדו, אגרוף תאילנדי, סבאט
קִיקְבּוֹקְס או קִיקְבּוֹקְסִינג היא קבוצה של ענפי ספורט לחימה בהם מותר השימוש בבעיטות ובאגרופים ולעיתים מותרות טכניקות מסוימות של גראפלינג עמידה, אך אסור קרב קרקע. בנוסף ישנה צורה של אימון אירובי אשר מתבסס על אותן התנועות ונקרא באותו השם.
תחרויות קיקבוקסינג החלו לראשונה ביפן בשנות החמישים לפי חוקים שהיום נקראים קיקבוקסינג יפני. אלו החלו על ידי קראטקא (אדם שעוסק בקראטה) יפני מפורסם בשם טאטְסוּאוֹ ימאדה, שנחשף לספורט האגרוף התאילנדי ורצה למסד תחרויות דומות ביפן. בשלביו הראשונים, הקיקבוקסינג היה תחרויות בין לוחמי קראטה ולוחמי אגרוף תאילנדי, ולתחרויות אלו נוצרו חוקים מיוחדים השונים מהחוקים הרגילים של ענפי הספורט הנ"ל. המושג קיקבוקסינג הומצא על ידי יחצן הקרבות אסאמוּ נוֹגוּצ'י, שרצה לבסס את הקרבות הנ"ל כענף ספורט בפני עצמו. בשנת 1966 נוגוצ'י ערך את תחרות הקיקבוקסינג הרשמית הראשונה. במהלך שנות השישים תחרויות הקיקבוקסינג הפכו לפופולריות ביותר ביפן ומחוצה לה, ותחרויות קיקבוקסינג בארצות הברית החלו בשנות השבעים, כאשר התחרות הגדולה הראשונה אורגנה על ידי "התאחדות הקראטה המקצועני" (אנ') והיוותה את אליפות העולם הראשונה בקיקבוקסינג אמריקאי, בשנת 1974.
כיום אין גוף אחד הקובע את חוקי הספורט או מפקח על תחרויות ואין חוקים אחידים. בין הגופים הגדולים העוסקים בתחום קיימים ההתאחדות העולמית של ארגוני קיקבוקסינג (WAKO), התאחדות הקיקבוקס העולמית, התאחדות הקראטה הספורטיבי הבין-לאומית, פדרציית הקיקבוקס הבין-לאומית ועוד. מסיבה זו אין תחרות אחת הנחשבת "אליפות העולם בקיקבוקסינג". ישנן מספר תחרויות של מספר ארגונים וענפי קיקבוקס שונים (לדוגמה אליפות העולם באירוף תאילנדי) וישנן מספר תחרויות אשר מאחדות ענפים שונים, למשל תחרות K-1.
לעיתים נלמד קיקבוקסינג כסגנון ייחודי, ברם במקרים רבים תחרויות קיקבוקסינג פתוחות לאומני לחימה ככלל.
צורות הקיקבוקסינג השונות

קיקבוקסינג יפני - מבוסס על קראטה בשילוב עם אגרוף ואגרוף תאילנדי. נחשבת השיטה הראשונה להשתמש בשם "קיקבוקס".
אדיטאדה (קיקבוקסינג הודי) - שיטת קיקבוקסינג בה משתמשים בברכים, מרפקים ובראש.
לאטוואי (קיקבוקסינג בורמזי) - אמנויות הלחימה המסורתיות בורמזיות אשר הפכו לאירוע קיקבוקסינג פופולרי עם דגש על שימוש בברכים, מרפקים ובראש. ניתן להכות ולהיות מוכה בכל חלקי הגוף.
אגרוף תאילנדי או מואי תאי - אמנות לחימה תאילנדית מסורתית אשר שמה דגש על שימוש בברכיים, ובמרפקים. מותר גם הקלינץ', שהיא לפיתה של היריב באמצעות הידיים, ומותרות הפלות מסוימות, בעיקר גריפות, ומעט הטלות.
פראדאל סראי (חמר קיקבוקסינג) - וריאציה קמבודית של אגרוף תאילנדי.
אגרוף לאוסי (מואי לאו) - דומה לאגרוף תאילנדי.
שוּטוֹ-בוקסינג - תחרות קיקבוקסינג יפנית בה משתמשים בו גם בהטלות ובריתוקים. לעיתים נחשבת לתחרות אמנויות הלחימה המשולבות הראשונה.
קיקבוקסינג אמריקאי - בעיטות מהמותניים ומטה אסורות, אין שימוש במרפקים ובברכיים.
סבאט (קיקבוקסינג צרפתי) - שיטת לחימה בה מותר השימוש בנעליים.
סאנדה (קיקבוקסינג סיני) - כל סוגי המכות מותרות, כולל הטלות.
יו-יאן (קיקבוקסינג פיליפיני) - אמנות לחימה פיליפינית שפותחה על ידי נפוליאון פרננדז. הסגנון דומה לאגרוף תאילנדי במובן מסוים, אבל נבדל בסגנון הבעיטות שלו.
קיקבוקסינג רוסי - דומה לשוטו-בוקסינג, רק שההטלות והריתוקים נעשים באמצעות טכניקות סמבו.
טאקוונדו - אמנות לחימה וספורט לחימה אולימפי מקוריאה העוסק גם הוא בבעיטות ואגרופים.
טכניקות לחימה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לוחם הקיקבוקס משתמש בידיו וברגליו על-מנת להתקיף. מכות הידיים והבעיטות לקוחות מאגרוף, אגרוף תאילנדי וקארטה.
טכניקות לחימה > טכניקות אגרוף > הטכניקות השכיחות

jab
Cross (Right straight punch)
Hook
Uppercut
טכניקות לחימה > טכניקות אגרוף > טכניקות אחרות

Cross counter
Drop
Bolo punch
Short straight punch
טכניקות לחימה > טכניקות אגרוף > קיקבוקסינג מיוחד

Back fist
טכניקות לחימה > סוגי בעיטות > הטכניקות השכיחות

בעיטה קדמי (Front Kick) - שימושית בקרב להרחקת היריב והדיפתו. הבעיטה מתבצעת מכיוון המותן וצריכה להיות מדויקת ומהירה. על מנת לא לאבד מעוצמת הבעיטה על הגוף להיות נטוי קדימה, הבעיטה מתבצעת עם כל כף הרגל או עם כריות הבהונות. בזמן הבעיטה על הברך להיות כפופה.
בעיטה צדדית (Low Kick) - מיועדת להרחקת היריב. נבעטת עם כל כף הרגל ומותרת לגוף היריב או לפניו אך לא לברכיו.
בעיטה אחורית (Spining Back Kick)
Front kick
Side kick
Semi circular
Roundhouse kick
טכניקות לחימה > סוגי בעיטות > טכניקות אחרות

Hook-kick
Crescent-kick
Hammer-kick
Sweeping (Spinning hook-kick)
טכניקות לחימה > סוגי בעיטות > סיבוב באוויר

Stick-kick
Spinning back-kick with counter punch
קפוץ כשהיריב ממולך ותעשה עם הרגליים כמו פטיש עקום: מאת מרדכי
Jumping back-kick
טכניקות לחימה > סוגי מכות בעזרת הברכיים > הטכניקות השכיחות

Straight knee-thrust
Rising Knee-strike
Long-range knee-kick
Jumping knee-kick
טכניקות לחימה > סוגי מכות בעזרת הברכיים > טכניקות אחרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טכניקות לחימה > טכניקות הגנה

אגרוף מאחורי אגב הזז את יד שמאל: מאת מרדכי.
Bobbing
Blocking (with the arms)
Cover-Up (with the gloves)
Cliching
Footwork
Pulling away
Low guard
Mixed guard
Peek-a-boo
אולם הקריסטל של באקו

| --- | --- |

 מידע כללי
 סוג:  אולם אירועים
 מיקום:  באקו
 מדינה:  אזרבייג'ן אזרבייג'ן
 בעלים:  ראשות העיר של באקו 
 הקמה ובנייה
 תקופת הבנייה:  אוגוסט 2011 – אפריל 2012 (כ־245 ימים)
 תאריך פתיחה רשמי:  7 במאי 2012 
 עלות:  350 מיליון דולר
 אדריכל:  גרקן, מארג ושות' 
 סגנון אדריכלי:  אר נובו 
 מידע טכני
 קיבולת:  25,000 צופים
 
 קואורדינטות:  40°20′39″N 49°51′01″E﻿ / ﻿40.344125°N 49.850336°E﻿ / 40.344125; 49.850336
 www.crystalhall.az
  (למפת באקו מוגדלת) אולם הקריסטל של באקו(למפת באקו רגילה) אולם הקריסטל של באקו
 
אולם הקריסטל של באקו (באזרית: Bakı Kristal Zalı) הוא אולם כנסים השוכן לחופי הים הכספי בעיר באקו, בירת אזרבייג'ן. האולם ממוקם על חצי אי קטן מדרום למרכז העיר, בצמוד לכיכר הדגל הלאומי. הקמת המבנה החלה בחודש אוגוסט 2011 על מנת שיארח את תחרות אירוויזיון 2012, והיא הסתיימה ב-16 באפריל 2012, זמן קצר לפני האירוע. האולם מכיל 25,000 צופים.
באולם התקיימו תחרויות האגרוף, הטאקוונדו, הכדורעף, הסיף והקראטה במשחקים האירופיים בשנת 2015, ולצורך כך פוצל לשלושה אולמות קטנים יותר שהכילו 6,000 (כדורעף), 3,400 (אגרוף) ו-2,000 (סיף, קראטה וטאקוונדו) צופים.
בשנת 2016 נערכה באולם אולימפיאדת השחמט.
ב-21 ביולי 2019, נערך באולם טקס הפתיחה של משחקי הקיץ של הפסטיבל האולימפי האירופי לנוער שהעיר באקו נבחרה לארח.
חוצנים

ערך זה עוסק ביצורים חיים שמקורם אינו בכדור הארץ. אם התכוונתם לאפשרות הקיום של חיים חוצניים, ראו .
איור המדמה חייזר אפור דמוי-אדם
חוצנים או חייזרים הוא כינוי ליצורים חיים שמקורם אינו בכדור הארץ, ושקיומם מעולם לא הוכח או הוצג לציבור. אפשר לכלול בהגדרה זו כל צורת חיים חיצונית לכדור הארץ, אך בעקבות המדע הבדיוני, התקבע בציבור הפירוש של "חוצן" כצורת חיים תבונית.
את המילה "חייזר" (חי-זר) יצר עמוס גפן, מתרגם ספרי המדע הבדיוני, כתרגום למילה Alien.
שאלת קיומם של חוצנים

מספר שאלות עולות בהקשר לשאלה אם קיימים חייזרים:
האם קיימים חיים כלשהם, מחוץ לכדור הארץ?
האם קיימים חיים תבוניים מחוץ לכדור הארץ?
אם קיימים, האם ניתן ליצור עימם קשר?
אם קיימים, האם ביקרו (או מבקרים) בכדור הארץ?
אם ביקרו, האם נתקלו בבני אדם?
העיסוק המדעי באפשרות קיומה של מקבילה אורגנית כלשהי לחיים בכדור הארץ נקרא אקסוביולוגיה.
ניסויים באקסוביולוגיה מלמדים שהחיים מבוססי הפחמן, שאותם אנו מכירים מכדור הארץ, יכולים בנקל להתבסס על חוקים דומים כחיים מבוססי צורן.
בהשראת תחום זה, נעשה מאמץ מדעי לנסות ולגלות את קיומם האפשרי של חוצנים במסגרת פרויקט סט"י (SETI), אך עד כה לא נמצא כל ממצא שיעיד על קיומם של חיים מחוץ לכדור הארץ, ובפרט לא חיים תבוניים.
מדענים חלוקים בדעתם בנוגע לקיומם של חיים תבוניים מחוץ לכדור הארץ. יש הטוענים, על סמך מודלים סטטיסטיים, שמן ההכרח הוא כי קיימים חיים תבוניים בפלנטות רבות ביקום. אחד מהידועים שביניהם הוא פרופסור מיצ'יו קאקו, הטוען בביטחון מוחלט כי אכן יש חייזרים, שגם יש מהם שמפותחים מאיתנו במיליוני שנים. רבים אחרים טוענים כי הסבירות להיווצרות חיים תבוניים נמוכה כל כך, והיקום גדול ועתיק כל כך, עד כי אין שום סיכוי סביר שהאדם יגלה קיום חיים תבוניים מחוץ לכדור הארץ. כסיוע לכך טוען פרדוקס פרמי, שמסתבר שכל ציוויליזציה שהייתה מתפתחת בקצב בו התפתחה הציוויליזציה האנושית, הייתה מגיעה לכל פינות הגלקסיה בתוך מספר מיליוני שנים; מכיוון שגיל גלקסיית שביל החלב מוערך ביותר מ־10 מיליארד שנים, לו היו חייזרים תבוניים במקום אחר, וודאי היו מגיעים לכאן כבר לפני זמן רב.
בשנת 2018 טען ד"ר סילבנו קולומבנו מנאס"א כי ייתכן והחוצנים הם יצורים תבוניים, וכי הם כבר ביקרו בכדור הארץ, אך בשל העובדה כי בני האדם כבר החליטו - בעיקר בעקבות סרטי מדע בדיוני - כיצד אמורים להיראות חוצנים, לא שמו לב אליהם.
חוצנים בתרבות ובאמנות

חוצנים ושאלות הנוגעות לקיומם וליחסים אפשריים בין חוצנים ובני אדם הם נושא פופולרי בסוגת המדע הבדיוני בספרות ובקולנוע. יצירה מפורסמת בה נידונות שאלות שכאלו היא למשל ב"מסע בין כוכבים", אך כניסתו הבולטת ביותר של מושג החוצנים (Extra-Terrestrial באנגלית), מסרטי מדע בדיוני לתרבות הכללית, נעשתה בסרט הנודע E.T. the Extra-Terrestrial, אף כי בתרגום לעברית ("אי.טי. - חבר מכוכב אחר") נעלמה המלה "חוצן".
לרוב, משמשים החוצנים כדמויות עתידיות, הבאות במגע עם גזע אנושי מתקדם, אך קיימות יצירות רבות, כדוגמת "אי.טי. - חבר מכוכב אחר", "תיקים באפלה", "היום השלישי", "2001: אודיסיאה בחלל" ועוד, המתארים ביקורים של חוצנים בכדור הארץ בהווה ואף בעבר. בנוסף, קיימות דמויות של חוצנים גם בתוכניות קומדיה לכל המשפחה, הבולטת בהן היא הסדרה "אלף" בה מגולמת דמות משעשעת שנחתה בביתה של משפחה ממוצעת בארצות הברית.
לעיתים חוצנים נתפסים כעוינים, כמו בסרטים קצה המחר ומלחמת העולמות, המנסים להביא להכחדת האנושות.
נוסחת דרייק

נוסחת דרייק היא נוסחה המתארת אומדן לקיומם של חוצנים בגלקסיה שלנו, ולאפשרות של יצירת קשר איתם.
הנוסחה היא:
כאשר:
N: מספר הציוויליזציות שמנסות ליצור עם האנושות תקשורת רדיו.
R^{*}: מספר הכוכבים בגלקסיה שלנו (שביל החלב).
f_{p}: החלק היחסי של הכוכבים שיש להם כוכבי לכת.
n_{e}: החלק היחסי של כוכבי לכת, שהתנאים עליהם מתאימים להתפתחות חיים.
f_{l}: הסיכוי שעל כוכב לכת עם תנאים מתאימים להתפתחות חיים, אכן יתפתחו כאלו.
f_{i}: הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה.
f_{c}: אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל.
L: משך הזמן הממוצע שציוויליזציה כזו תמשיך לפלוט לחלל אותות ניתנים לגילוי.
על ידי הצבת פרמטרים לתוך הנוסחה, בהתייעצות עם מדענים שונים שכל אחד מומחה בתחומו (כימיה, ביולוגיה וכדומה), הגיע פרנק דרייק לערכים שונים עבור N. אלו נעו בין כמה ציוויליזציות בודדות ועד ל־50 מיליון.
ראו גם

בוב לזר
חטיפה בידי חוצנים
תקרית רוזוול
חייזרים קדומים
קנטו (סיציליה)
פרדוקס פרמי
חיים מחוץ לכדור הארץ
הסיווג של היינק
חוצנים במדע הבדיוני
סולם קרדשב
לקריאה נוספת

פרופ' אבי לייב, חוצן, כנרת זמורה-ביתן דביר, 2021
ספריו של פרופ' מיצ'יו קאקו - הפיזיקה של הבלתי אפשרי, הפיזיקה של העתיד
Probability 1: Why There Must Be Intelligent Life in the Universe Aczel, Amir D ' Harcourt Publishing, 1998. ASIN: 0151003769
חגי נצר ועמי בן-בסט, מסע אל התבונה - החיפוש אחר חיים ביקום, הוצאת ידיעות-אחרונות, פרוזה, 1999
אריך פון דניקן, מרכבות האלים 1968 (Chariots of the Gods), יצא בעברית ב-1971, בהוצאת "בצלאל צ'ריקובר", בתרגום עמשי לוין
מריוס כהן, "האם חייזרים חוטפים אותנו?", גליליאו 88, דצמבר 2005
יואב יאיר, "אנחנו לא לבד: הרהורים על פגישה עתידית עם תרבות חוצנית", בספר: יוחאי עתריה וגיל מרקוביץ (עורכים), 2001: אודיסיאה בחלל - קובץ מאמרים לציון חמישים שנה ליציאת הסרט ולנחיתה על הירח, פרדס הוצאה לאור, 2019, עמ' 199–213